Document ID: /roh_data/filtered/fineweb-2-filterrobots_roh.jsonl.gz/2351

La rangaziun actuala è questa giada da grond'impurtanza per ils campiunadis mundials da ballape 2018. Quella influenzescha numnadamain d'ina vart tge squadras che fruntan ina sin l'autra tar ils playoffs dal november che vegn. E lura era cura ch'i vegn tratg las gruppas per il campiunadi mundial. Cun perder l'ultim gieu cunter il Portugal è la Svizra ruschnada da l'emprima gruppa en la segunda gruppa che vegn tschernida.
La Frantscha è l'equipa che profitescha. Ella tutga ussa tar las otg meglras equipas per il campiunadi mundial. Els pon uschia segir betg entupar la Germania, la Brasilia, il Portugal, l'Argentinia, la Pologna u la Russia. En la segunda gruppa èn dentant era la Spagna e l'Engalterra. Il prim da december vegn tratg la sort per las gruppas da la runda finala dals campiunadis mundials.
RR novitads 11:00